တစ်သားမွေး တစ်သွေးလှ

တစ်သားမွေး တစ်သွေးလှ သည် မြန်မာဆိုရိုးစကား ဖြစ်သည်။ အဓိပ္ပာယ် တစ်သားမွေး တစ်သွေးလှ ဆိုသည်မှာ မိန်းမများသည် သားတစ်ကြိမ် မွေးဖွားပြီးတိုင်း ခန္ဓာကိုယ်တွင်းရှိ သွေးဟောင်းများ ကုန်ဆုံးသွားပြီး သွေးသစ်များ ဖြစ်ပေါ်လာခြင်းကြောင့် ပိုမိုလှပလာသည်ဟု ဆိုလိုသည်။ ဤဆိုရိုးစကားသည် ကလေးမွေးဖွားခြင်းကြောင့် မိန်းမများ၏ အသွင်အပြင် ပြောင်းလဲမှုကို ဖော်ပြသည်။ ရှေးယခင်က ယုံကြည်မှုများအရ ကလေးမွေးဖွားခြင်းသည် မိန်းမများ၏ ခန္ဓာကိုယ်ကို သန့်စင်စေပြီး ပိုမိုကျန်းမာသန်စွမ်းကာ လှပစေသည်ဟု ယူဆကြသည်။ ကိုးကားချက်များ တစ်သားမွေး တစ်သွေးလှဆိုတဲ့ စကားအတိုင်း တစ်သားမွေးပြီးတဲ့ မိန်းမများကိုလည်း ယောက်ျားတို့ နှစ်သက်လေ့ရှိကြတယ်။ [၁၂၇၈] သာရီ၊ တ။ ၃၃။ တစ်သားမွေး တစ်သွေးလှဆိုသော စကားအတိုင်း ခင်ဦးသည် သားတော်ရတနာ ဖွားမြင်ပြီးနောက်… အလှဂုဏ် တိုးတက်၍ လာလေ၏။ [၁၂၈၇] ထီး၊ ပ။ ၁၇၃။ တစ်သားမွေး တစ်သွေးလှ ဆိုသလို သွေးပုပ်သွေးညစ်များ ကင်းစင်လာသော သူမအသားကလေးမှာ ရွှေဝါနုရောင်ပြေးလျက် အလွန်မှ ချစ်စဖွယ် ကောင်းနေပါသည်။ [၁၃၁၁] ငြိမ့်။ ၆၃။ ကိုးကား Category:မြန်မာဆိုရိုးစကားများ